b'\n_START_ARTICLE_\nCarlos Reutemann\n_START_SECTION_\n\xc5\xbdivljenjepis\n_START_PARAGRAPH_\nCarlos Reutemann z vzdevkom\xc2\xa0\xc2\xbbLole\xc2\xab\xc2\xa0je upokojeni argentinski dirka\xc4\x8d Formule 1. Imel je tako briljantne, kot tudi slabe dirke oziroma dele dirk. Dosegel je 12 zmag in 6 najbolj\xc5\xa1ih \xc5\xa1tartnih polo\xc5\xbeajev, toda mnogokrat so ga zasen\xc4\x8dili hitrej\xc5\xa1i mo\xc5\xa1tveni kolegi, po mnenju nekaterih pa ni dobro dirkal pod pritiskom v najbolj klju\xc4\x8dnih trenutkih njegove kariere. V sezoni 1981 je bil drugi v prvenstvu z le eno to\xc4\x8dko zaostanka, po tem ko je zadnjo dirko za Veliko nagrado Las Vegasa kon\xc4\x8dal na osmem mestu s krogom zaostanka za mo\xc5\xa1tvenim kolegom Alanom Jonesom, naslov prvaka pa si je na tisti dirki z le petim mestom zagotovil Nelson Piquet. Poleg tega drugega mesta v prvenstvu z Williamsom, je osvojil \xc5\xa1e tri tretja, 1975 z Brabhamom, 1978 z Ferrarijem in 1980 z Williamsom.'